Backstreetmerch | Kreator Zipped Hoodies
Kreator Merchandising : Zipped Hoodies
Gods Of Violence (Zip Hoodie)
Pleasure To Kill (Zip Hoodie) September | 2010 | SKRYWERS SKRYF
Dagboek van ‘n romanseskrywer (3)
Ek het my doelwit bereik en elke dag my duisend woorde geskryf. Plus nog ‘n klompie.
Nou hoekom voel ek dan nie wonderlik nie?
Omdat ek vermoed ek is nou by daardie sagging middle. Een derde van die manuskrip is voltooi. Al die karakters is bekendgestel. Daar is rede tot konflik. Hulle is op ‘n interessante plek. Detail oor die omgewing is interessant, maar nie oorheersend nie. (Hoop ek!) Detail oor hul beroepe is interessant, maar nie oorheersend nie. (Hoop ek!!) Die held en die heldin is fluks besig om verlief te raak. En nou? Hoe gemaak dat hulle nie eenvoudig in mekaar se arms val nie???
Dus: Tyd vir selfbeheersing. Ek laat hom rus tot Maandag, probeer om nie te push nie.
Hoop dit help!!!
By Alta Cloete  Posted in Beginnerskrywers,Inspirasie,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling	 Tagged Afrikaans,liefdesverhale,Romanses,skryf,skryfwenke
‘n Paar lekker skakels
Boekemakranka – ‘n virtuele leeskring: http://leeskring.lefora.com/
Daar is talle interessante afdelings, waaronder boekbesprekings en notas van leeskringe, kennisgewing van boekbekendstellings, ens.
Boekemakranka se Top 100 Afrikaanse boeke vir 2009: http://leeslys.wordpress.com/ Hoeveel van hulle het jy al gelees? Om Afrikaans te lees, is sekerlik noodsaaklik as ons in Afrikaans wil skryf!
Hier is die skakel na hul virtuele skryfkring: http://skryfkring.lefora.com/
Goed begonne …
Die leë wit bladsy met die rekenaar se cursor wat vir jou oogknip, is sekerlik die doring in elke skrywer se oorgevoelige vlees.
Erger nog, ‘n rooigemerkte manuskrip wat herskryf moet word, kan jou met verlamming slaan. Skielik wonder jy of jy ooit regtig kan skryf. Die redakteur vind dan so baie fout met jou werk, die kritici vertel jou dat jou manuskrip hier te kort en daar te lank is.
Baie gou het jy die hoop werk wat vir jou voorlê in jou kop tot ‘n yslike, onoorkomelike berg vergroot. Jy vat en los, maar kom nie aan die gang nie. Sê nou jy kry dit nie reg nie? Sê nou hierdie poging misluk?
Jy pak jou laaie reg, was jou wasgoed, bak ‘n koek, doen die inkopies, sny die gras, skryf simpatiesoekende e-posse aan jou vriendinne en … alles goeie verskonings om nie te skryf nie, nè?
Nou is die tyd om jouself voor die rekenaar neer te sit en te begin. Jou beplanning is gedoen, karakters uitgewerk, die sinopsis geskryf, dis net ‘n kwessie van BEGIN!
Na die eerste paar reëls kom die spanning wat jou maag op ‘n knop trek, los. Die woorde begin vloei en jou vingers vlieg al vinniger oor die sleutelbord. Dis wanneer daai ou kindergediggie by my opkom: Ek dink ek kan … ek dink ek kan … ek kan, ek kan … ek KAN!
Dan weet ek: Goed begonne, is half gewonne!
By Madelie Human  Posted in Beginnerskrywers,Inspirasie,Skryf van romanses,Skryfdinge,Skryfwenke,Skrywerontwikkeling
Dagboek van ‘n romanseskrywer (2)
Dis half tien op ‘n Saterdagaand en ek het my doelwit vir die week bereik. ‘n Dag laat, maar darem. En ek kan sweer dit het iets te doen met feit dat ek so gek was om my persoonlike stryde op die internet te begin uitsaai … ‘n Mens het darem jou trots!
Van Maandag tot Woensdag het ek fluks gevorder. Behalwe dat ek soggens te lank gedraai het met allerhande noodsaaklike en minder noodsaaklike dinge wat gedoen moet word, en dan teen die middag eers pootuit voor die rekenaar beland het.Verlede week se moord op ‘n paar honderd woorde werp nou vrugte af. Daar is meer geleentheid …
Lees verder byhttp://marilecloete.wordpress.com/2010/09/18/dagboek-van-n-romanseskrywer-2-2/
By Alta Cloete  Posted in Inligting vir skrywers,Inspirasie,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling,Uncategorized	 Tagged Afrikaans,Closet romanselesers,Die Romanse as genre,skryf,skryfwenke
Daardie gehate verslag
Vir ‘n paar gedagtes oor die nagmerrie van enige skrywer – daardie verslag van die keurder – kyk by http://marilecloete.wordpress.com/skryfdinge/die-gehate-verslag/
By Alta Cloete  Posted in Beginnerskrywers,Inligting vir skrywers,Inspirasie,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling	 Tagged Afrikaans,liefdesromans,liefdesverhale,skryf,skryfwenke
Om van die huis af te werk
Voltydse skrywers is bevoorreg om hul beroep van die huis af te kan beoefen. Ja, daar is ooglopende voordele – soos dat jy netso hard kan werk in jou pj’s en hasie-pantoffels as in ‘n korporatiewe pakkie erens in ‘n hoe gebou. Daar is natuurlik ook nadele – soos dat jy naderhand verleer om met jou netjiese hakskoentjies te loop en soos ‘n eend waggel wanneer jy gedwing word om die buitewereld aan te durf.
By Alta Cloete  Posted in Beginnerskrywers,Inligting vir skrywers,Inspirasie,Liefdesverhale,Romanses,Skryf van romanses,Skryfdinge,Skryfwenke	 Tagged Afrikaans,liefdesverhale,Romanses,skryf,skryfwenke
Waar kry skrywers hul idees en inspirasie?
1. Susan Olivier: Dis ongelooflik hoe ‘n mens se kop werk. Ek kan ‘n koerant lees- selfs ‘n sakeberig – dan ontkiem ‘n idee. Ek lees baie – dis maar deel van my job – koerante, tydskrifte, internet en natuurlik boeke – en gereeld sien ek iemand of iets wat my inspireer om oor haar, hom of die situasie ‘n storie te skryf. Ek het honderde idees (oukei, ek oordryf seker) en het nou al ‘n boekie waarin ek die neerskryf , want ek is geneig om een gedagte met ‘n ander te vervang en die ander een dan te vergeet.
2. Annetjie van Tonder: Ek is ’n vreeslike dromer en dagdroom baie. My storie idees kry ek baie keer as ek onder die stort is, dan sal ’n gedagte sommer by my opkom, en dan probeer ek dit in my kop hou tot dit mettertyd uitkring na meer. Soms word ek in die nag wakker met ’n idee en moet dan dadelik opspring en dit gaan neerskryf, anders het ek dit die volgende oggend vergeet. Baie stories kom sommer net, asof uit die onderbewuste, by my aan.
3. Madelie Human: Daar is ‘n storie in elke ding wat jy beleef of sien. Selfs my man kyk nou al met ander oë na die wêreld om hom. Hy het huis toe gekom met ‘n idee wat ek vir my nuwe Romanza gebruik het wat moontlik vroeg volgende jaar sal verskyn. Maar wanneer ek besig is met ‘n boek en nie weet hoe verder nie, gaan slaap ek net. Dis wonderlik hoe ‘n ou se brein aanhou werk aan ‘n ding terwyl jy slaap. My beste idees kry ek in die nag wanneer ek so tussen wakker en slaap is.
4. Marietjie Welgens: Behalwe bogemelde drome, flieks, boeke ensovoorts is daar (veral in my eerste boeke) baie van myself in my boeke. Ek het begin skryf kort na my oorlede man se dood en die skrywery was in ‘n groot mate terapie. Om jou hart uit te skryf in ‘n storie is kortpad na heelword, en waar wil jy beter eerstehandse ondervinding opdoen as in jou eie lewe? Daar loop so ‘n fyn lyn tussen werklikheid en fiksie … Boonop kan my familie nie wag vir die volgende boek om te sien wie se name en watter staaltjies uit ons verlede ek hierdie keer gebruik het nie.
5. Alma Carstens: Karakters kom klim net in my kop en dan begin hulle hul storie vertel. Ek het vir my op die rekenaar ‘n blad opgestel waarin ek al my idees (soms al met die karakters se name) skryf en ‘n kort opsomming van die storie gee sodat ek nie moet vergeet nie. Idees kom van oral … drome, nuus, gebeure om my, ens.
6. Marile Cloete: Ek het al so ver gevorder om my huismense te oortuig dat ek kliphard aan die werk is as ek op my bed le (my rekenaar is ook in my kamer)- want ek is of besig om te LEES of besig om te DINK! Verder het ek nou ‘n verskoning om na hartelus na mooi mans te kyk. As die seuns beweer Ma perve oor die jong mans, dan se ek net ek is besig met ernstige navorsing! ‘n Mens begin kyk inderdaad met nuwe oe na die wereld (en veral die mense) rondom jou. En dit maak die lewe soveel interessanter!
By Alta Cloete  Posted in Beginnerskrywers,Inspirasie,Kontak met lesers,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling,Uncategorized	 Tagged Afrikaans,Alma Carstens,Annetjie van Tonder,Closet romanselesers,Die Romanse as genre,liefdesverhale,Madelie Human,Marietjie Welgens,Marile Cloete,Romanses,skryf,skryfwenke,Susan Olivier